জসসভায় টুঙ্গিপাড়ার পৌর মেয়র শেখ আহম্মেদ হোসেন মির্জা বলেন, এমপি আউয়াল নৌকা প্রতীক নিয়ে এমপি হয়েও তিনি ইউপি নির্বাচনে নৌকা প্রতীককে ভালো না বেসে আনারস প্রতীককে ভালোবেসেছেন। তাইতো গত ইউপি নির্বাচনে আমি (আহম্মেদ মির্জা) এখানে এসে দলীয় প্রার্থীর পক্ষে নির্বাচন করেছি। এই ভাইজোড়া কেন্দ্রের স্থাগিত হওয়া নির্বাচনে শতভাগ ভোট কাষ্ট করিয়েছি। অনুষ্ঠানে পিরোজপুর জেলা ছাত্রলীগের সাবেক সভাপতি ও পিরোজপুর আইনজীবি সমিতির সাবেক সভাপতি এ্যাডভোকেট সরদার ফারুক আহম্মেদ বলেন, “এমপি আউয়াল ও তার পরিবার পিরোজপুরকে একটি সন্ত্রাসের জনপদে রুপান্তরিত করেছেন। তিনিসহ তার ৩ভাই গায়ের জোরে দলীয় গুরুত্বপূর্ন পদসহ বিভিন্ন স্থান দখল করে আছেন। তার মেঝো ভাই পৌর মেয়র হাবিবুর রহমান মালেক বিনা ভোটে মেয়র হয়েছেন। তার বিরুদ্ধে প্রার্থী হতে গিয়ে একজন সন্ত্রাসী হামলার শিকার হয়েছেন। ভোট কেটে উপজেলা চেয়ারম্যান হয়েছে সেঝো ভাই মুজিবর রহমান খালেক। আর ছোট ভাই মশিউর রহমান মহারাজ ব্যাবসায়ী না হয়েও পিরোজপুর চেম্বারের সভাপতি ও কোন বাস না থাকা সত্বেও বাস মালিক সমিতির সভাপতি হয়েছেন। তাদের পরিবারের দুর্নীতির বিরুদ্ধে কথা বলায় প্রান হারিয়েছেন ৫ জন।